CELEX: 31986D0448
Language: el
Date: 1986-09-04 00:00:00
Title: 86/448/ΕΟΚ: Απόφαση της Επιτροπής της 4ης Σεπτεμβρίου 1986 σχετικά με ορισμένα μέτρα προστασίας κατά του αφθώδους πυρετού στην Ιταλία

Avis juridique important

|

31986D0448

86/448/ΕΟΚ: Απόφαση της Επιτροπής της 4ης Σεπτεμβρίου 1986 σχετικά με ορισμένα μέτρα προστασίας κατά του αφθώδους πυρετού στην Ιταλία  

Επίσημη Εφημερίδα αριθ. L 259 της 11/09/1986 σ. 0034

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 4ης Σεπτεμβρίου 1986  σχετικά με ορισμένα μέτρα προστασίας κατά του αφθώδους πυρετού στην Ιταλία  (86/448/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από τον κανονισμό (ΕΟΚ) αριθ. 3768/85, και ιδίως το άρθρο 8,  την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε τελευταία από τον κανονισμό (ΕΟΚ) αριθ. 3768/85, και ιδίως το άρθρο 7,  Εκτιμώντας:  ότι η επιδημία αφθώδους πυρετού που εμφανίστηκε στην Ιταλία συνεχίζεται· ότι η επιδημία αυτή μπορεί να αποτελέσει κίνδυνο για το ζωικό κεφάλαιο των άλλων κρατών μελών, εξαιτίας του σημαντικού όγκου των συναλλαγών τόσο των ζώων και νωπών κρεάτων όσο και των προϊόντων με βάση το κρέας·  ότι εξαιτίας της επιδημίας του αφθώδους πυρετού η Επιτροπή ενέκρινε διάφορες αποφάσεις, ιδιαίτερα την απόφαση 85/632/ΕΟΚ της 18ης Δεκεμβρίου 1985 σχετικά με ορισμένα μέτρα προστασίας κατά του αφθώδους πυρετού στην Ιταλία (5)·  ότι η Επιτροπή ενέκρινε διάφορες τροποποιήσεις της αποφάσεως 85/632/ΕΟΚ της Επιτροπής προκειμένου να τροποποιήσει τα τμήματα του εδάφους της Ιταλίας που υπάγονται στους περιορισμούς των συναλλαγών, η δε τελευταία των αποφάσεων ήταν η απόφαση 86/370/ΕΟΚ (6)·  ότι, λόγω των πολυαρίθμων τροποποιήσεων που επιφέρθηκαν στην οδηγία 85/632/ΕΟΚ, είναι τώρα σκόπιμο να διατυπωθεί μια νέα απόφαση·  ότι ο κίνδυνος διαδόσεως της ασθένειας στις συναλλαγές είναι σημαντικότερος μέσω των ζώντων ζώων καθώς και μέσω των κρεάτων με κόκαλα και των πραπροϊόντων λόγω της μεγαλυτέρας αντοχής του ιού στον αφθώδη πυρετό·  ότι στους τομείς που απειλούνται ιδιαίτερα θα πρέπει να προσαρμοσθεί η έκταση των περιοριστικών μέτρων προκειμένου να ληφθούν υπόψη η εξέλιξη της ασθένειας και τα μέτρα που εφαρμόσθηκαν τοπικά από τις ιταλικές αρχές·  ότι τα μέτρα θα πρέπει να εφαρμοσθούν αυτομάτως μόλις εμφανισθεί μια εστία της ασθένειας, και ότι τα μέτρα αυτά θα πρέπει να αρθούν με τον ίδιο αυτοματισμό όταν δεν διαπιστωθεί ύπαρξη ασθένειας για ικανοποιητικό χρονικό διάστημα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα κράτη μέλη απαγορεύουν την εισαγωγή στο έδαφος τους ζώντων ζώων του είδους των βοοειδών και χοιροειδών προελεύσεως Ιταλίας.  Άρθρο 2  1. Τα κράτη μέλη απαγορεύουν την εισαγωγή στο έδαφός τους παραπροϊόντων σφαγίου και νωπών κρεάτων βοοειδών, χοιροειδών, προβατοειδών και αιγοειδών προελεύσεως Ιταλίας τα οποία ελήφθησαν από την τρίτη ημέρα μετά την ανακοίνωση της παρούσας απόφασης, με εξαίρεση τα κρέατα χωρίς κόκαλα από τα οποία έχουν αφαιρεθεί τα σημαντικά και εμφανή λυμφατικά γάγγλια.  2. Με την επιφύλαξη της διατηρήσεως των απαγορεύσεων εισαγωγής στο έδαφός τους των νωπών κρεάτων βοοειδών, χοιροειδών, προβατοειδών και αιγοειδών που προκύπτουν από προηγούμενες αποφάσεις που εφαρμόζονται για την περίοδο από 1ης Νοεμβρίου 1984 έως 7 Σεπτεμβρίου 1986, τα κράτη μέλη απαγορεύουν την εισαγωγή στο έδαφός τους νωπών κρεάτων βοοειδών, χοιροειδών, προβατοειδών και αιγοειδών χωρίς κόκαλα που προέρχονται από τοπικές υγειονομικές μονάδες στις οποίες διαπιστώθηκε ο αφθώδης πυρετός και από τοπικές υγειονομικές μονάδες οι οποίες έχουν κοινά όρια με εκείνες στις οποίες διαπιστώθηκε ο αφθώδης πυρετός, καθώς και νωπών κρεάτων βοοειδών, χοιροειδών, αιγοειδών και προβατοειδών χωρίς κόκαλα που ελήφθησαν από ζώα των ιδίων αυτών υγειονομικών περιοχών και τα οποία εσφάγησαν σε άλλα μέρη του ιταλικού εδάφους.  3. Η απαγόρευση που προβλέπεται στο άρθρο 2 αίρεται για τα κρέατα που προέρχονται από τοπικές υγειονομικές μονάδες στις οποίες ο αφθώδης πυρετός δεν διαπιστώθηκε εδώ και τρεις μήνες τουλάχιστον και στις τοπικές υγειονομικές μονάδες που έχουν κοινό όριο με τις υγειονομικές μονάδες στις οποίες ο αφθώδης πυρετός δεν διαπιστώθηκε για τρεις μήνες τουλάχιστον καθώς και για τα κρέατα που ελήφθησαν από ζώα που προέρχονται από τις ίδιες τοπικές υγειονομικές μονάδες και εσφάγησαν σε άλλα μέρη του ιταλικού εδάφους.  Το υγειονομικό πιστοποιητικό που προβλέπεται από την οδηγία 64/433/ΕΟΚ του Συμβουλίου της 26ης Ιουνίου 1964 (1), σχετικά με τα υγειονομικά προβλήματα σε θέματα ενδοκοινοτικών συναλλαγών νωπών κρεάτων το οποίο συνοδεύει τα νωπά κρέατα που αποστέλλονται από την Ιταλία θα πρέπει να φέρει την ακόλουθη ένδειξη:  «Κρέατα σύμφωνα με την απόφαση της Επιτροπής της 4ης Σεπτεμβρίου 1986».  Άρθρο 3  1. Τα κράτη μέλη απαγορεύουν την εισαγωγή στο έδαφός τους προϊόντων με βάση το κρέας πλην εκείνων τα οποία υπέστησαν μία από τις μορφές επεξεργασίας που μνημονεύονται στο άρθρο 4 παράγραφος 1 της οδηγίας 80/215/ΕΟΚ, που προέρχονται από τοπικές υγειονομικές ομάδες στις οποίες διαπιστώθηκε ο αφθώδης πυρετός και από τοπικές υγειονομικές μονάδες οι οποίες έχουν κοινά όρια με εκείνες στις οποίες διαπιστώθηκε ο αφθώδης πυρετός καθώς και εκείνα που παρασκευάσθηκαν χρησιμοποιώντας κρέατα που ελήφθησαν από ζώα που προέρχονται από τις ίδιες τοπικές υγειονομικές μονάδες αλλά εσφάγησαν σε άλλα μέρη του ιταλικού εδάφους.  2. Η απαγόρευση που προβλέπεται στην παράγραφο 1 αίρεται για τα προϊόντα με βάση το κρέας που προέρχονται από τοπικές υγειονομικές μονάδες στις οποίες δεν διαπιστώθηκε αφθώδης πυρετός εδώ και τρεις μήνες τουλάχιστον και από τοπικές υγειονομικές μονάδες που έχουν κοινά όρια με τις τοπικές υγειονομικές μονάδες στις οποίες δεν διαπιστώθηκε ο αφθώδης πυρετός εδώ και τρεις μήνες τουλάχιστον καθώς και για εκείνα τα οποία παρασκευάσθηκαν χρησιμοποιώντας κρέατα που ελήφθησαν από ζώα που προέρχονται από τις ίδιες τοπικές υγειονομικές μονάδες αλλά εσφάγησαν σε άλλα μέρη του ιταλικού εδάφους.  3. Το υγειονομικό πιστοποιητικό που συνοδεύει τα προϊόντα, που προβλέπονται στην οδηγία 77/99/ΕΟΚ του Συμβουλίου της 21ης Δεκεμβρίου 1976 σχετικά με υγειονομικά προβλήματα σε θέματα ενδοκοινοτικών συναλλαγών προϊόντων με βάση το κρέας (2), θα πρέπει, στην περίπτωση των προϊόντων με βάση τα κρέατα που μνημονεύονται στην παράγραφο 1 και αποστέλλονται από την Ιταλία, να φέρουν την ακόλουθη ένδειξη:  «Προϊόντα σύμφωνα με την απόφαση της Επιτροπής της 4ης Σεπτεμβρίου 1986».  Άρθρο 4  Τα κράτη μέλη μεριμνούν ώστε τα οχήματα που προέρχονται από την Ιταλία και έχουν χρησιμοποιηθεί για τη μεταφορά ζώντων ζώων, να απολυμανθούν πριν από την είσοδό τους στο έδαφος άλλων κρατών μελών και προσκομίζουν την απόδειξη αυτής της απολύμανσης.  Άρθρο 5  Τα κράτη μέλη τροποποιούν τα μέτρα που εφαρμόζονται στις συναλλαγές για να τα καταστήσουν σύμφωνα με την παρούσα απόφαση, τρεις ημέρες μετά την κοινοποίηση της. Ενημερώνουν αμελλητί την Επιτροπή.  Άρθρο 6  Η Επιτροπή παρακολουθεί την κατάσταση και εάν είναι αναγκαίο τροποποιεί ανάλογα την παρούσα απόφαση.  Άρθρο 7  Η απόφαση 85/632/ΕΟΚ καταργείται τρεις ημέρες μετά την ανακοίνωση της παρούσας απόφασης.  Άρθρο 8  Η παρούσα απόφαση απευθύνεται στα κράτη μέλη.  Βρυξέλλες, 4 Σεπτεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 47 της 21. 2. 1980, σ. 4.  (5) ΕΕ αριθ. L 379 της 31. 12. 1985, σ. 38.  (6) ΕΕ αριθ. L 223 της 9. 8. 1986, σ. 38.  (1) ΕΕ αριθ. 121 της 29. 7. 1964, σ. 2012/64.  (2) ΕΕ αριθ. L 26 της 31. 1. 1977, σ. 85.